ลักษณะการประกอบธุรกิจ

1. ความเป็นมาและพัฒนาการทางธุรกิจที่สำคัญ

นับจากบริษัทกรุงเทพดุสิตเวชการ จำกัด (มหาชน) จดทะเบียนจัดตั้งขึ้นเมื่อวันที่ 30 ตุลาคม 2512
ในนาม “บริษัท กรุงเทพดุสิตเวชการ จำกัด” และเริ่มเปิดดำเนินการเมื่อวันที่ 26 กุมภาพันธ์
2515 ต่อมาได้นำหุ้นเข้าจดทะเบียนในตลาดหลักทรัพย์แห่งประเทศไทย เมื่อวันที่ 2 ตุลาคม 2534
และจดทะเบียนแปรสภาพเป็นบริษัทมหาชนจำกัด เมื่อวันที่ 3 มกราคม 2537 ทั้งนี้
สามารถสรุปพัฒนาการทางธุรกิจที่สำคัญในช่วง 5 ปีที่ผ่านมาดังนี้คือ

  ปี 2543 จดทะเบียนเปลี่ยนแปลงทุนชำระแล้วจาก 285.0 ล้านบาท เป็น 356.25 ล้านบาท

  ปี 2544 ได้รับการรับรองคุณภาพโรงพยาบาล Hospital Accreditation : HA
  จากสถาบันพัฒนาและรับรองมาตรฐานโรงพยาบาล (พรพ.) ในสังกัดกระทรวงสาธารณสุข

  ได้รับรางวัล “ผู้ประกอบการดีเด่น ประเภทธุรกิจบริการ หรือ Prime Minister’s Export
  Award: Best Service Provider” จากกรมส่งเสริมการส่งออก กระทรวงพาณิชย์

  จดทะเบียนเปลี่ยนแปลงทุนชำระแล้วจาก 356.25 ล้านบาท เป็น 500 ล้านบาท

  บริษัทได้จดทะเบียนก่อตั้งบริษัทย่อยใหม่ 2 แห่ง ในนาม “บริษัท เนชั่นแนล เฮ็ลท์แคร์ ซิสเต็มส์
  จำกัด” และ “บริษัท ไบโอ โมเลกุลล่าร์ แลบบอราทอรี่ส์ (ประเทศไทย) จำกัด
  เพื่อดำเนินธุรกิจห้องแล็บ และห้องปฏิบัติการชีวโมเลกุล ตามลำดับ

  ปี 2545 จดทะเบียนเปลี่ยนแปลงทุนชำระแล้วจาก 500 ล้านบาท เป็น 750 ล้านบาท

  ได้รับรางวัลชนะเลิศ The Asian Hospital Management Awards ใน 2 สาขา คือ สาขา
  Marketing PR หรือ Brand Management Project และสาขา Quality Management
  Program

  ปี 2546 ได้รับการรับรองมาตรฐาน ISO 14001 ระบบการจัดการสิ่งแวดล้อมและมาตรฐาน
  มอก. 18001/ OHSAS18001
  ระบบการจัดการอาชีวอนามัยและความปลอดภัยจากสถาบันรับรองมาตรฐาน ISO (สรอ.)

  ได้รับการคัดเลือกจาก Superbrands ว่าเป็นโรงพยาบาลในดวงใจของผู้บริโภค
  โดยโรงพยาบาลกรุงเทพเป็นโรงพยาบาลหนึ่งในสองแห่งของไทยที่ผู้บริโภคสามารถจดจำรู้จักชื่อเสียงในทางที่ดี
  และประทับใจในบริการทางการแพทย์

  โรงพยาบาลกรุงเทพได้เปิดบริการศูนย์โรคทางเดินอาหารและตับ คลินิกเบาหวาน
  และโรคต่อมไร้ท่อ คลินิกโรคความดันโลหิตสูง คลินิกศัลยกรรมข้อเข่าและสะโพก
  (Arthroplasty Clinic) เพื่อให้บริการผู้ป่วยข้ออักเสบเรื้อรัง และเปิด Breast Clinic
  โดยนำเครื่อง Digital Mamogram มาใช้

  บริษัทได้จัดตั้งบริษัทย่อยแห่งใหม่ ในนาม บริษัท โรงพยาบาลกรุงเทพระยอง จำกัด
  โดยถือหุ้นในอัตราร้อยละ 81 เพื่อดำเนินธุรกิจโรงพยาบาลเอกชนขนาด 200 เตียง
  ในพื้นที่จังหวัดระยอง ในนาม “โรงพยาบาลกรุงเทพระยอง”
  ซึ่งทำให้กลุ่มโรงพยาบาลกรุงเทพมีพื้นที่ให้บริการครอบคลุมทุกจังหวัดในภาคตะวันออก

  ปี 2547 บริษัทได้ลงทุนจัดตั้ง บริษัทโรงพยาบาลกรุงเทพสมุย จำกัด โดยถือหุ้นในอัตราร้อยละ
  100 เพื่อดำเนินธุรกิจโรงพยาบาลเอกชน ขนาด 50 เตียง ที่อำเภอเกาะสมุย
  จังหวัดสุราษฎร์ธานี ในนาม “โรงพยาบาลกรุงเทพสมุย”
  โดยบริษัทดังกล่าวเริ่มเปิดดำเนินการได้ในเดือนพฤษภาคม 2547

  บริษัทได้จดทะเบียนเปลี่ยนแปลงมูลค่าที่ตราไว้ของหุ้นสามัญ (Par Value) จาก 10 บาทต่อหุ้น
  เป็น 1 บาท ต่อหุ้น เมื่อวันที่ 11 พฤษภาคม 2547

  บริษัทได้จดทะเบียนเพิ่มทุนชำระแล้วจาก 750 ล้านบาท เป็น 1,000 ล้านบาท เมื่อวันที่ 9
  กรกฎาคม 2547

  โรงพยาบาลกรุงเทพได้รับการรับรองมาตรฐาน ISO 14001 ระบบการจัดการสิ่งแวดล้อม
  และมาตรฐาน มอก.18001/OHSAS18001 ระบบการจัดการอาชีวอนามัยและความปลอดภัยจาก
  Japan Audit and Certification (JACO)

  บริษัทได้รับอนุมัติจากที่ประชุมวิสามัญผู้ถือหุ้น ครั้งที่ 1/2547 เมื่อวันที่ 3 สิงหาคม 2547
  ให้ทำคำเสนอซื้อหลักทรัพย์ทั้งหมดของบริษัท สมิติเวช จำกัด (มหาชน) บริษัท
  โรงพยาบาลกรุงเทพหาดใหญ่ จำกัด และบริษัท โรงพยาบาลกรุงเทพภูเก็ต จำกัด
  ภายหลังเสร็จสิ้นการทำคำเสนอซื้อหลักทรัพย์ดังกล่าว บริษัทฯ
  ได้เข้าถือหุ้นในบริษัททั้งสามในอัตรา ร้อยละ 92.9 ร้อยละ 98.5 และร้อยละ 99.5 ตามลำดับ
  โดบริษัทได้ออกหุ้นเพิ่มทุน จำนวน 163.41 ล้านบาท
  เพื่อเป็นการตอบแทนในการตอบรับคำเสนอซื้อหลักทรัพย์ดังกล่าว ทำให้ ณ วันที่ 21 ธันวาคม
  2547 บริษัทมีทุนที่ออกและเรียกชำระแล้ว เพิ่มขึ้นจาก 1,000 ล้านบาท เป็น 1,163.41
  ล้านบาท

  ปี 2548 เมื่อวันศุกร์ที่ 26 สิงหาคม 2548
  บริษัทได้มีพิธีเปิดโรงพยาบาลหัวใจกรุงเทพอย่างเป็นทางการ โดยสมเด็จพระนางเจ้าสิริกิติ์
  พระบรมราชินีนาถ เสด็จพระราชดำเนินเป็นองค์ประธานในพิธีเปิด “โรงพยาบาลหัวใจกรุงเทพ”
  และ “ ศูนย์ผ่าตัดหัวใจ ม.ร.ว.อดุลกิติ์ กิติยากร (M.R. Adulkit Kitiyakara
  Minimally Invasive and Robotic Heart Center) ” ซึ่งเป็น Minimally
  Invasive and Robotic Cardiac Surgery Center ของเอกชนแห่งแรกในประเทศ

  บริษัทได้รับการจัดอันดับให้เป็นหนึ่งในบริษัทที่ดีที่สุดในเอเชียแปซิฟิกประจำปี 2548
  ในกลุ่มธุรกิจที่มีผลประกอบการไม่เกินหนึ่งพันล้านดอลล่าร์สหรัฐฯ “Best Under a Billion”
  จากนิตยสาร “ฟอร์บส์” ซึ่งการจัดอันดับ 200 บริษัทที่มีขนาดรายได้ต่อปีไม่เกินหนึ่งพันล้าน
  ดอลล่าร์สหรัฐฯที่ดีที่สุดในเอเชียของนิตยสารฟอร์บส์ที่จัดขึ้นเป็นประจำทุกปี มีเกณฑ์ในการคัดเลือก
  คือ ต้องเป็นบริษัทจดทะเบียนในตลาดหลักทรัพย์ ให้ผลตอบแทนที่ดีแก่ผู้บริหาร พนักงานลูกจ้าง
  ตลอดจนผู้ถือหุ้น โดยมีธุรกิจที่เติบโตอย่างต่อเนื่อง
  มีผลประกอบการในช่วงห้าปีที่ผ่านมาเป็นที่น่าพอใจและต้องมีผลกำไรก่อนหักภาษีในปีล่าสุดไม่ต่ำกว่าร้อยละ
  5 โดย บริษัท กรุงเทพดุสิตเวชการ จำกัด (มหาชน) เป็นหนึ่งใน 11
  บริษัทของประเทศไทยที่ได้รับการคัดเลือก ให้ได้รับรางวัลดังกล่าว

  เมื่อวันที่ 17 ตุลาคม 2548 ที่ประชุมวิสามัญผู้ถือหุ้นครั้งที่ 1/2548
  อนุมัติให้บริษัททำคำเสนอซื้อหลักทรัพย์จากผู้ถือหุ้นอื่นทุกรายของโรงพยาบาลในกลุ่มภาคตะวันออก
  คือ บริษัท โรงพยาบาลกรุงเทพพัทยา จำกัด บริษัท โรงพยาบาลกรุงเทพระยอง จำกัด บริษัท
  วัฒนเวช จำกัด (รพ.กรุงเทพจันทบุรี) และบริษัท โรงพยาบาลกรุงเทพตราด จำกัด
  โดยมีเงื่อนไขว่า
  ผู้ถือหุ้นของกลุ่มรพ.ภาคตะวันออกที่ตอบรับคำเสนอซื้อหลักทรัพย์ของบริษัทจะต้องนำเงินค่าหุ้นที่ได้รับดังกล่าวมาซื้อหุ้นสามัญบริษัทในราคา
  14.59 บาทต่อหุ้น ทั้งนี้
  บริษัทได้กำหนดระยะเวลาการทำคำเสนอซื้อและจองซื้อหุ้นของบริษัทในระหว่างวันที่ 4 มกราคม
  2549 ถึง 20 มกราคม 2549

  บริษัทได้เปิดให้บริการโรงพยาบาลเพื่อบำบัดรักษาผู้ป่วยโรคมะเร็งอย่างไม่เป็นทางการขึ้นในเดือนพฤศจิกายน
  2548 ซึ่งต่อมาสมเด็จพระเทพรัตนราชสุดาฯ สยามบรมราชกุมารี ได้ทรงพระกรุณาโปรดเกล้าฯ
  พระราชทานชื่อโรงพยาบาลแห่งนี้ว่า “โรงพยาบาลวัฒโนสถ” ซึ่งมีความหมายว่า “ยาก้าวหน้า”
  นับเป็นโรงพยาบาลเฉพาะทางเพื่อบำบัดรักษาโรคมะเร็งของเอกชนที่จัดตั้งขึ้นเป็นแห่งแรกในประเทศไทย

  เมื่อเดือนธันวาคม 2548 บริษัทได้จดทะเบียนก่อตั้งบริษัทย่อยและบริษัทร่วม
  เพื่อดำเนินธุรกิจโรงพยาบาลเอกชนในประเทศกัมพูชา ในนาม “B.D.M.S. INTERNATIONAL
  MEDICAL SERVICES CO., LTD.“ และ “S.R.PROPERTY INVESTMENT CO., LTD.”
  โดยมีอัตราส่วนการถือหุ้นร้อยละ 100 และร้อยละ 49 ตามลำดับ

2.  ภาพรวมของการประกอบธุรกิจของบริษัท บริษัทย่อย และบริษัทร่วม

การประกอบธุรกิจของบริษัท บริษัทย่อย และบริษัทร่วม มีความสัมพันธ์กันดังนี้

1.  ธุรกิจหลัก เป็นการดำเนินกิจการสถานพยาบาลเอกชน
    โดยมีรูปแบบการบริหารจัดการให้เป็นศูนย์การแพทย์เฉพาะทางด้านต่าง ๆ ภายใต้ชื่อ
    “ศูนย์การแพทย์กรุงเทพ (Bangkok Medical Center : BMC)” ซึ่งประกอบด้วย
    “โรงพยาบาลกรุงเทพ” “โรงพยาบาลหัวใจกรุงเทพ” “โรงพยาบาลวัฒโนสถ” และ
    “โรงพยาบาลกรุงเทพอินเตอร์เนชั่นแนล”
    ซึ่งเป็นโรงพยาบาลที่พร้อมจะเปิดดำเนินการในช่วงต้นปี 2549

2.  ธุรกิจลงทุน นอกจากธุรกิจการรักษาพยาบาลที่ดำเนินการภายใต้บริษัท กรุงเทพดุสิตเวชการ
    จำกัด (มหาชน) แล้ว บริษัทยังได้ลงทุนในกิจการที่ประกอบธุรกิจด้านการรักษาพยาบาล
    และธุรกิจที่สนับสนุนหรือเกี่ยวเนื่องกับด้านการรักษาพยาบาลหลายแห่ง

  ในด้านการลงทุนในธุรกิจการรักษาพยาบาลนั้น ขณะนี้ได้ลงทุนผ่านบริษัทในเครือ จำนวน 14 แห่ง
  โดยบริษัทย่อยและบริษัทร่วมที่ประกอบธุรกิจโรงพยาบาลเอกชนเหมือนกัน
  จะมีลักษณะต่างฝ่ายต่างประกอบธุรกิจด้านการรักษาพยาบาลในพื้นที่แต่ละแห่งและมีการบริหารงานในลักษณะของ
  Profit Center
  อย่างไรก็ตามทางกลุ่มอาจมีการส่งต่อผู้ป่วยในระหว่างเครือข่ายในกรณีที่ผู้ป่วยต้องการการรักษาพยาบาลโดยแพทย์พิเศษเฉพาะทาง

  สำหรับการลงทุนในธุรกิจที่เกี่ยวเนื่องกับการรักษาพยาบาลนั้น
  บริษัทได้ลงทุนผ่านบริษัทในเครือต่าง ๆ เพื่อเป็นการสนับสนุนกิจการด้านการรักษาพยาบาล ได้แก่
  ธุรกิจผลิตยา ธุรกิจห้องทดลอง (Lab) หรือธุรกิจการให้บริการขนส่งผู้ป่วยทางอากาศ
  (Medical Evacuation) ซึ่งก่อตั้งขึ้นเพื่อให้บริการแก่บริษัทภายนอกทั่วไป
  และเพื่อสนับสนุนการดำเนินงานให้แก่โรงพยาบาลในเครือข่าย
  โดยมีการคิดค่าบริการระหว่างกันในราคาตลาด

การลงทุนในธุรกิจด้านการรักษาพยาบาล

+----------------+---------------------------------+---------+--------+
| พื้นที่การให้บริการ  | ดำเนินการโดย                     | จำ      | อ      |
|                |                                 | นวนเตียง | ัตราถือห |
|                |                                 |         | ุ้นร้อยละ |
+================+=================================+=========+========+
| 1.             | บริษัท สมิติเวช จำกัด (มหาชน) :      | 275     | 92.9   |
| เขตกรุงเทพชั้นใน  | รพ.สมิติเวชสุขุมวิท                  |         |        |
| ให้บริกา         |                                 |         |        |
| รในเขตพื้นที่สุขุมวิท |                                 |         |        |
| อโศก สีลม       |                                 |         |        |
| และสาทร        |                                 |         |        |
+----------------+---------------------------------+---------+--------+
|                | บริษัท บีเอ็นเอช เมดิเคิล เซ็นเตอร์     | 225     | 87.60  |
|                | จำกัด :รพ. บีเอ็นเอช               |         |        |
+----------------+---------------------------------+---------+--------+
| 2.             | บริษัท สมิติเวช จำกัด (มหาชน) :      | 400     | 92.9   |
| เ              | รพ.สมิติเวชศรีนครินทร์               |         |        |
| ขตกรุงเทพรอบนอก |                                 |         |        |
| และสมุทรปราการ  |                                 |         |        |
+----------------+---------------------------------+---------+--------+
|                | บริษัท โรงพยาบาลกรุงเทพพระประแดง   | 145     | 79.0   |
|                | จำกัด                            |         |        |
+----------------+---------------------------------+---------+--------+
|                | บริษัท โรงพยาบาลรามคำแหง จำกัด     | 300     | 19.0   |
|                | (มหาชน)                         |         |        |
|                |                                 |         |        |
|                | (เป็นการลงทุนทั่วไป                 |         |        |
|                | โดยบริษัทไม่ได้มีส่วนในการบริหาร)      |         |        |
+----------------+---------------------------------+---------+--------+
| 3.             | บริษัท โรงพยาบาลกรุงเทพพัทยา จำกัด   | 200     | 49.0   |
| เขตภาคตะวันออก  |                                 |         |        |
| ให้บ            |                                 |         |        |
| ริการครอบคลุมพื้นท |                                 |         |        |
| ี่ในเขตจังหวัดชลบุรี |                                 |         |        |
| ระยอง จันทบุรี    |                                 |         |        |
| และตราด        |                                 |         |        |
+----------------+---------------------------------+---------+--------+
|                | บริษัท โรงพยาบาลกรุงเทพระยอง จำกัด  | 200     | 81.0   |
+----------------+---------------------------------+---------+--------+
|                | บริษัท วัฒนเวช จำกัด :              | 200     | 62.0   |
|                | รพ.กรุงเทพจันทบุรี                  |         |        |
+----------------+---------------------------------+---------+--------+
|                | บริษัท โรงพยาบาลกรุงเทพตราด จำกัด   | 150     | 63.4   |
+----------------+---------------------------------+---------+--------+
|                | บริษัท สมิติเวชศรีราชา จำกัด          | 100     | 30.0   |
|                |                                 |         |        |
|                |                                 |         | โดย    |
|                |                                 |         | สมิติเวช |
+----------------+---------------------------------+---------+--------+
| 4. เขตภาคอีสาน  | บริษัท อุดรพัฒนา จำกัด : รพ.เอกอุดร   | 350     | 10.0   |
| ให้บริการใน      |                                 |         |        |
| เขตจังหวัดอุดรธานี | (เป็นการลงทุนทั่วไป                 |         |        |
|                | โดยบริษัทไม่ได้มีส่วนในการบริหาร)      |         |        |
+----------------+---------------------------------+---------+--------+
| 5. เขตภาคใต้    | บริษัท โรงพยาบาลกรุงเทพภูเก็ต จำกัด   | 170     | 99.5   |
| ให้บริการ        |                                 |         |        |
| ในเขตจังหวัดภูเก็ต |                                 |         |        |
| สงขลา          |                                 |         |        |
| และสุราษฎร์ธานี   |                                 |         |        |
+----------------+---------------------------------+---------+--------+
|                | บริษัท โรงพยาบาลกรุงเทพหาดใหญ่ จำกัด | 400     | 98.5   |
+----------------+---------------------------------+---------+--------+
|                | บริษัท โรงพยาบาลกรุงเทพสมุย จำกัด    | 50      | 100.0  |
+----------------+---------------------------------+---------+--------+
| 6.             | B.D.M.S. INTERNATIONAL MEDICAL  | 100     | 100.0  |
| เมืองเสียมเรียบ   | SERVICES CO., LTD.              |         |        |
| ประเทศกัมพูชา    | (ยังไม่เปิดดำเนินงาน)               |         |        |
+----------------+---------------------------------+---------+--------+

การลงทุนในธุรกิจที่เกี่ยวเนื่องกับการรักษาพยาบาล

  -------------------------------------------------------------------------------------------------------
  ประเภทธุรกิจ                                           ดำเนินการโดย                        อัตราถือหุ้นร้อยละ
  ---------------------------------------------------- ---------------------------------- ---------------
  1. ผลิตและจำหน่ายยา                                    บริษัท สหแพทย์เภสัช จำกัด               49.0

  2. ห้องปฏิบัติการทดลองทางการแพทย์ (Lab)                   บริษัท เนชั่นแนล เฮลท์แคร์ ซิสเต็มส์ จำกัด   74.0

  3. ห้องปฏิบัติการทดลองชีวโมเลกุล (Bio Molecullar Lab)      บริษัท ไบโอ โมเลกุลลาร์ แลบบอราทอรี่ส์    95.0
                                                       (ประเทศไทย) จำกัด                   

  4.                                                   บริษัท คูล แอนด์ จอย จำกัด              30.0
  ประชาสัมพันธ์และส่งเสริมการตลาดให้แก่กิจการโรงพยาบาลในเครือ                                      

  6. บริการขนส่งผู้ป่วยทางอากาศ (Medcial Evacuation)        บริษัท กรุงเทพเฮลิคอปเตอร์ เซอร์วิสเซส    100.0
                                                       จำกัด                               

  7. บริการให้เช่าอสังหาริมทรัพย์                             S.R.PROPERTY INVESTMENT COMPANY    49.0
  (ที่ดิน)เพื่อดำเนินธุรกิจโรงพยาบาลในประเทศกัมพูชา              LIMITED (ยังไม่เปิดดำเนินงาน)          
  -------------------------------------------------------------------------------------------------------

2.3 โครงสร้างรายได้ของบริษัทและบริษัทย่อย

โครงสร้างรายได้ของบริษัทและบริษัทย่อย เปรียบเทียบระหว่างปี 2546- 2548 ประกอบด้วย

หน่วย : ล้านบาท

  ----------------------------- ------------------------------ ------- ---------- ------- --------- ------- --------- -------
  ประเภทของ                     ดำเนินการโดย                    %       ปี 2548             ปี 2547            ปี 2546    

  รายได้                                                        ถือหุ้น    รายได้      %       รายได้     %       รายได้     %

  ค่าบริการ                       บมจ.กรุงเทพดุสิตเวชการ                    4,238.2    41.3    3,678.2   69.7    2,743.6   88.9

  รักษาพยาบาล                    บจก.โรงพยาบาลกรุงเทพพระประแดง   79.0    134.8      1.3     189.2     3.6     150.2     4.9

                                บจก.โรงพยาบาลกรุงเทพระยอง       81.0    474.9      4.6     334.2     6.3     63.2      2.1

                                บจก.โรงพยาบาลกรุงเทพตราด        63.4    144.2      1.4     124.7     2.4     22.5      0.7

                                บจก.โรงพยาบาลกรุงเทพหาดใหญ่      98.5    540.6      5.3     446.3     8.5     62.6      2.0

                                บจก. โรงพยาบาลกรุงเทพสมุย        100.0   159.8      1.6     50.3      1.0               

                                บจก. โรงพยาบาลกรุงเทพภูเก็ต       99.5    787.5      7.7     368.0     7.0               

                                บมจ. สมิติเวช                    92.9    2,776.6    27.1                                

                                บจก. บีเอ็นเอช เมดิเคิล เซ็นเตอร์    87.6    720.6      7.0                                 

                                บจก. วัฒนเวช                    62.0    209.8      2.1                                 

                                รวม                                    10,187     99.4    5,190.9   98.4    3,042.1   98.6

  รายได้ค่า LAB                   บจก.เนชั่นแนล เฮลธ์แคร์ ซิสเต็มส์     74.0    42.7       0.4     69.4      1.3     37.2      1.2

                                บจก.ไบโอ โมเลกุลล่าร์ แลบบอราทอรี่ส์ 95.0    24.1       0.2     13.9      0.3     5.3       0.2
                                (ประเทศไทย)                                                                           

                                รวม                                    66.8       0.6     83.3      1.6     42.5      1.4

  รวมรายได้จากการดำเนินงานทั้งหมด                                          10,253.8   100.0   5,274.2   100.0   3,084.6   100.0
  ----------------------------- ------------------------------ ------- ---------- ------- --------- ------- --------- -------

2.4 เป้าหมายการดำเนินธุรกิจ

บริษัทได้วางเป้าหมายการดำเนินธุรกิจ ดังนี้คือ

  1.
  เป้าหมายในการเพิ่มศักยภาพในการแข่งขันของกลุ่มโดยเน้นการพัฒนาการบริหารงานในระบบเครือข่ายให้มีประสิทธิภาพสูงสุด
  ทั้งด้านระบบการจัดการ การติดต่อสื่อสาร การจัดซื้อ การบริการเครื่องมือทางการแพทย์
  การอบรมและพัฒนาบุคลากร และการร่วมมือของแพทย์ในการที่จะแลกเปลี่ยนความรู้ซึ่งกันและกัน
  เพื่อให้ทุกโรงพยาบาลในเครือข่ายมีมาตรฐานด้านการบริการรักษาพยาบาลในระดับเดียวกัน
  และในอนาคตผู้ใช้บริการจะสามารถใช้บริการของเครือข่ายได้ทุกแห่ง
  เนื่องจากมีระบบข้อมูลส่วนกลางที่เชื่อมโยงกัน
  เพื่อสร้างความสะดวกแก่ผู้ที่มาใช้บริการของโรงพยาบาล

  2. เป้าหมายที่จะพัฒนาการใช้ทรัพยากรส่วนกลางร่วมกันให้มีประสิทธิผลสูงสุด เช่น
  ระบบบัญชีการเงินกลาง การจัดซื้อกลาง คลังสินค้ากลาง การจัดการทรัพยากรบุคคลกลาง
  และห้องทดลอง (Lab) ส่วนกลาง เพื่อให้เกิดการประหยัดจากขนาด (Economy of Scale)
  ซึ่งจะส่งผลให้ต้นทุนและค่าใช้จ่ายในการดำเนินงานต่อหน่วยลดลง
  นำไปสู่ผลประกอบการที่ดีขึ้นต่อทั้งบริษัทและบริษัทในเครือต่อไป

  3. เป้าหมายที่จะเป็นผู้นำในการให้บริการทางการแพทย์ในภูมิภาคเอเชีย โดยในปัจจุบัน
  บริษัทเป็นผู้ดำเนินกิจการกลุ่มโรงพยาบาลเอกชนที่มีเครือข่ายครอบคลุมเกือบทุกภาคของประเทศ
  และมีความสามารถในการให้บริการสูง อย่างไรก็ตาม
  บริษัทยังมีแผนที่จะเพิ่มศักยภาพการให้บริการอย่างไม่หยุดยั้ง
  โดยมีเป้าหมายที่จะยกระดับการให้บริการทั้งในด้านของความรู้ความสามารถและการใช้เทคโนโลยีทางการแพทย์อันทันสมัย
  และการให้บริการที่รวดเร็วและความสะดวกสบายแก่ผู้ป่วย
  ให้ทัดเทียมกับประเทศผู้นำในภูมิภาคเอเชีย เช่น สิงคโปร์ ฮ่องกง และญี่ปุ่น

  4. เป้าหมายในการขยายฐานผู้ป่วยของโรงพยาบาลสู่ผู้ป่วยต่างชาติมากขึ้น
  โดยบริษัทมีนโยบายที่จะเพิ่มสัดส่วนรายได้จากผู้ป่วยต่างชาติที่ปัจจุบันอยู่ที่ประมาณประมาณร้อยละ
  25 ให้อยู่ในระดับที่สูงกว่าร้อยละ 30 ในระยะเวลา 3 ปี
  โดยที่ยังมีการเติบโตของรายได้จากการให้บริการผู้ป่วยในประเทศในระดับที่น่าพอใจต่อไป
  ทั้งนี้ในปีที่ผ่านมา บริษัทได้เปิดให้บริการโรงพยาบาลหัวใจกรุงเทพที่ซอยศูนย์วิจัย ตั้งแต่ปลายปี
  2547 และเปิดให้บริการโรงพยาบาลวัฒโนสถอย่างไม่เป็นทางการตั้งแต่ปลายปี 2548
  พร้อมทั้งลงทุนก่อสร้างโรงพยาบาลกรุงเทพอินเตอร์เนชั่นแนล
  ซึ่งแล้วเสร็จและพร้อมเปิดให้บริการได้ในเดือนกุมภาพันธ์ 2549
  เพื่อเป็นการรองรับการให้บริการผู้ป่วยต่างชาติที่บริษัทมีเป้าหมายที่จะเพิ่มสัดส่วนการให้บริการดังกล่าวต่อไป